Tupenurme

Tupenurme on Saare maakonnas Muhu vallas olev küla.

Tupenurme piirneb põhjas Nõmmkülaga, kirdes Kallastega, idas Raugiga, kagus Lepiku ja Kapiga, lõunas Levalõpme ja Päeldaga, edelas Külasemaga ja läänes Põitsega.

Külast läheb läbi Liiva–Nõmmküla maantee. Selle ääres küla põhjaosas on vana karjäär, mis on täitunud veega.

Tupenurmes asub Tupenurme pank.

Küla on esmamainitud 1645. aastal kujul Tuppenorm. Küla kuulus Kapi mõisale.Eesti kohanimeraamat, lk. 682

Külanime algusosa tuleb sõnast "tupp", mis Muhus esines lisanimena juba 16. sajandil. Samas on võimalik, et nime esimene pool lähtub isikunimest, näiteks Ida-Saaremaal Pöide vallas Ardlas elas 1617 Top Maz ja 1627 Toppe Matz. Leo Tiik kõrvutas seda friisi mehenimedega Toppe ja Topo.

Viited

Kategooria:Muhu vald
Kategooria:Saare maakonna külad